ΝΕΟΕΛΛΗΝΙΚΗ ΓΛΩΣΣΑ ΚΑΙ ΛΟΓΟΤΕΧΝΙΑ
Α΄ ΤΑΞΗ ΛΥΚΕΙΩΝ Ε.Α.Ε.

ΕΝΔΕΙΚΤΙΚΕΣ ΑΠΑΝΤΗΣΕΙΣ
(Επισημαίνεται ότι οι απαντήσεις που προτείνονται για τα θέματα είναι ενδεικτικές. Κάθε άλλη απάντηση, κατάλληλα τεκμηριωμένη, θεωρείται αποδεκτή.)

ΘΕΜΑ 1 (μονάδες 35)

1ουποερώτημα (μονάδες 10)
Επιπτώσεις της χρήσης διαδικτύου και «έξυπνων» κινητών στους εφήβους της Γενιάς Ζ:
· Ψυχολογικά προβλήματα και διαταραχές συμπεριφοράς (π.χ. κατάθλιψη κυρίως στα κορίτσια, λόγω της πολύωρης ενασχόλησής τους με τα κοινωνικά δίκτυα),
· Κοινωνική απομόνωση και απουσία ενσυναίσθησης,
· Έλλειψη ύπνου.

2ουποερώτημα (μονάδες 10) 
Αυτό: η αντωνυμία συνδέει την πρώτη με τη δεύτερη περίοδο λόγου, καθώς αναφέρεται στο γεγονός ότι οι έφηβοι της Γενιάς Ζ περνούν τον χρόνο τους με το κινητό τους τηλέφωνο, απομονωμένοι στα δωμάτιά τους
όπως: αναλογία 
λόγω: αιτιολόγηση
αν και: εναντίωση 
πάντως: αποδοχή, επιβεβαίωση

3ουποερώτημα (μονάδες 15)
· «Γενιά Ζ» (1η παράγραφος): Ονομασία που δίνεται στη γενιά που ακολούθησε αυτή των Μιλένιαλ.
· … κατά την οποία αυτοί έβαλαν το «έξυπνο» τηλέφωνο στη ζωή τους. (3η παράγραφος): Μεταφορική χρήση της γλώσσας.
· … βίωσαν ένα μείζον καταθλιπτικό επεισόδιο το 2015 σε σύγκριση με το 2010! (3η παράγραφος): έμφαση στα στατιστικά στοιχεία, τα αποτελέσματα της έρευνας, προβληματισμός του πομπού.

ΘΕΜΑ 4 (μονάδες 15)
Συναισθηματικό κλίμα και αντιδράσεις μητέρας στο γεγονός της ενηλικίωσης του παιδιού:
· νοσταλγική αναπόληση της παιδικής ηλικίας του γιου («μου ζέσταινες τα γόνατα», «φωτίζοντας βαθιά τη σκοτεινιά μου», «της παιδικής ζωούλας σου ξεθάβω τα κομμάτια»), 
· τρυφερότητα («γλυκό σου προσωπάκι»), 
· έκπληξη για την απότομη ενηλικίωση («Τι γρήγορα μεγάλωσες!»), 
· θλίψη, μελαγχολία και απαισιοδοξία για τον αποχωρισμό (π.χ. «φεύγεις μακριά μου», «αφήνεις το σπιτάκι», «αφήνεις τα φιλιά μου», «δακρυσμένα μάτια», «τον καημό μου πνίγω», «βλέπω τη νύχτα να ‘ρχεται βαριά και να με ζώνει» κ.ά.) 
Προσωπική αντίδραση: Δικαιολογημένη η αντίδραση της μητέρας ως έναν βαθμό, γιατί αποχωρίζεται το παιδί της. Ωστόσο, θα έπρεπε να χαίρεται που το παιδί της ανοίγει τα φτερά του και προσπαθεί να ζήσει όπως θέλει, «να ιδεί, ν’ αγγίξει , να γευτεί της γης όλο το μέλι». Ο σκοπός των γονέων είναι να προετοιμάσουν τα παιδιά τους για την ενήλικη ζωή καθώς και να τους παρέχουν συναισθηματική στήριξη και εφόδια, για να ζήσουν ανεξάρτητα.
